สรุปภาวะตลาดต่างประเทศ ประจำวันที่ 23 ก.ค. 2562
สรุปภาวะตลาดต่างประเทศ ประจำวันที่ 23 ก.ค. 2562
สรุปภาวะตลาดต่างประเทศ ประจำวันที่ 23 ก.ค. 2562
24 ก.ค. 2562

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (23 ก.ค.) ขานรับผลประกอบการที่แข็งแกร่งของบริษัทจดทะเบียนรายใหญ่ ซึ่งรวมถึงโคคา โคล่า และยูไนเต็ด เทคโนโลยีส์ นอกจากนี้ ตลาดยังได้รับปัจจัยหนุนจากรายงานที่ว่า เจ้าหน้าที่สหรัฐและจีนจะจัดการเจรจาการค้าในสัปดาห์หน้า รวมทั้งข่าวทำเนียบขาวและสภาคองเกรสสามารถบรรลุข้อตกลงเพื่อหลีกเลี่ยงการปิดหน่วยงานรัฐบาล หรือชัตดาวน์
ดัชนีเฉลี่ยอุตสาหกรรมดาวโจนส์ปิดที่ 27,349.19 จุด เพิ่มขึ้น 177.29 จุด หรือ +0.65% ขณะที่ดัชนี S&amp;P500 ปิดที่ 3,005.47 จุด เพิ่มขึ้น 20.44 จุด หรือ +0.68% และดัชนี Nasdaq ปิดที่ 8,251.40 จุด เพิ่มขึ้น 47.27 จุด หรือ +0.58%
 
ตลาดหุ้นยุโรปปิดปรับตัวขึ้นเมื่อคืนนี้ (23 ก.ค.) โดยได้แรงหนุนจากความเชื่อมั่นเกี่ยวกับการเจรจาการค้าสหรัฐ-จีน และจากการที่รัฐบาลสหรัฐและสภาคองเกรสสามารถบรรลุข้อตกลงด้านงบประมาณรายจ่าย
ดัชนี Stoxx Europe 600 บวก 0.98% ปิดที่ 391.54 จุด
ดัชนี CAC-40 ตลาดหุ้นฝรั่งเศสปิดที่ 5,618.16 จุด เพิ่มขึ้น 51.15 จุด หรือ +0.92% ขณะที่ ดัชนี DAX ตลาดหุ้นเยอรมันปิดที่ 12,490.74 จุด เพิ่มขึ้น 201.34 จุด หรือ +1.64% และ ดัชนี FTSE 100 ตลาดหุ้นลอนดอนปิดที่ 7,556.86 จุด เพิ่มขึ้น 41.93 จุด หรือ +0.56%
 
ตลาดหุ้นลอนดอนปิดปรับตัวขึ้นเมื่อคืนนี้ (23 ก.ค.) แตะระดับสูงสุดในรอบเกือบ 11 เดือน โดยหุ้นกลุ่มส่งออกได้แรงหนุนจากการที่เงินปอนด์อ่อนค่าลง หลังนายบอริส จอห์สัน ชนะการเลือกตั้งหัวหน้าพรรคอนุรักษ์นิยม และจะได้ขึ้นดำรงตำแหน่งนายกรัฐมนตรีคนใหม่ของอังกฤษ
ดัชนี FTSE 100 ตลาดหุ้นลอนดอนปิดที่ 7,556.86 จุด เพิ่มขึ้น 41.93 จุด หรือ +0.56%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (23 ก.ค.) โดยได้ปัจจัยหนุนจากการคาดการณ์ที่ว่า สต็อกน้ำมันดิบของสหรัฐจะลดลงติดต่อกัน 6 สัปดาห์ นอกจากนี้ นักลงทุนยังขานรับข่าวเจ้าหน้าที่สหรัฐและจีนจะจัดการเจรจาการค้าในสัปดาห์หน้า
สัญญาน้ำมันดิบ WTI ส่งมอบเดือนก.ย. เพิ่มขึ้น 55 เซนต์ หรือ 1% ปิดที่ 56.77 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. เพิ่มขึ้น 57 เซนต์ หรือ 0.9% ปิดที่ 63.83 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อคืนนี้ (23 ก.ค.) เนื่องจากการแข็งค่าของสกุลเงินดอลลาร์ส่งผลให้ราคาทองคำมีความน่าดึงดูดน้อยลง นอกจากนี้ การพุ่งขึ้นของดัชนีดาวโจนส์ตลาดหุ้นสหรัฐยังทำให้นักลงทุนเทขายทองคำในฐานะสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนส.ค. ลดลง 5.2 ดอลลาร์ หรือ 0.36% ปิดที่ 1,421.7 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 6.5 เซนต์ หรือ 0.4% ปิดที่ 16.476 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 8.9 ดอลลาร์ หรือ 1.04% ปิดที่ 861.6 ดอลลาร์/ออนซ์
สัญญาพัลลาเดียมส่งมอบเดือนก.ย. ร่วงลง 10.60 ดอลลาร์ หรือ 0.7% ปิดที่ 1,518.60 ดอลลาร์/ออนซ์
 
เงินปอนด์อ่อนค่าลงเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (23 ก.ค.) เนื่องจากนักลงทุนกังวลว่า การนายบอริส จอห์นสัน ก้าวขึ้นเป็นนายกรัฐมนตรีคนใหม่ของอังกฤษนั้น จะทำให้อังกฤษมีแนวโน้มที่จะแยกตัวออกจากสหภาพยุโรป (Brexit) โดยไม่มีการทำข้อตกลง ขณะที่สกุลเงินดอลลาร์ได้รับปัจจัยหนุนหลังจากทำเนียบขาวและสภาคองเกรสสามารถบรรลุข้อตกลงเพื่อหลีกเลี่ยงการปิดหน่วยงานรัฐบาล หรือ ชัตดาวน์
เงินปอนด์อ่อนค่าลงเมื่อเทียบกับดอลลาร์สหรัฐ ที่ระดับ 1.2441 ดอลลาร์ จากระดับ 1.2481 ดอลลาร์ ขณะที่ยูโรอ่อนค่าลงแตะที่ระดับ 1.1149 ดอลลาร์ จากระดับ 1.1211 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.7002 ดอลลาร์สหรัฐ จากระดับ  0.7035 ดอลลาร์สหรัฐ
ดอลลาร์สหรัฐแข็งค่าเมื่อเทียบกับเงินเยน ที่ระดับ 108.26 เยน จากระดับ 107.87 เยน และแข็งค่าเมื่อเทียบกับฟรังก์สวิส ที่ระดับ 0.9855 ฟรังก์ จากระดับ 0.9816 ฟรังก์ นอกจากนี้ ดอลลาร์สหรัฐยังแข็งค่าเมื่อเทียบกับดอลลาร์แคนาดา ที่ระดับ 1.3135 ดอลลาร์แคนาดา จากระดับ 1.3112 ดอลลาร์แคนาดา